
Dongolai nyelv 


A Wikipédiából, a szabad enciklopédiából 


A dongolai nyelv (önmegnevezéssel: andaandi) egy nílus- 
szaharai nyelvcsaládba tartozó núbiai nyelv, amit Szudánban 
beszélnek. 

A megnevezés eredete az arab óvárosról, Ódongoláról 
származtatható, ami egykor Makúria egyik városa volt. A mai 
Dongola nevű város még a 19. században a Nílus nyugati 
oldalán alakult meg. A dongolai saját megnevezése Andaandi 
(kiejtése: andándi ), aminek a jelentése: 'az otthonunk nyelve'. 

Majdnem minden dongolai beszélő beszéli a szudáni arab 
nyelvet is, a közvetítőnyelvet Szudánban. Az arab-dongolai 
kétnyelvűség lassan visszaszorulóban van, azáltal, hogy a 
nyelvet az arab váltja fel (Jakobi 2008). 

Legközelebbi rokona az Egyiptomban beszélt kenúzi, valamint 
a mahasz és a kihalt meroita nyelv. 

